b'\n_START_ARTICLE_\nPuhelinlangat laulaa\n_START_PARAGRAPH_\n\xe2\x80\x9dPuhelinlangat laulaa\xe2\x80\x9d on Pentti Viherluodon s\xc3\xa4velt\xc3\xa4m\xc3\xa4 kappale, jonka on sanoittanut h\xc3\xa4nen veljens\xc3\xa4 Aimo Viherluoto. Ensimm\xc3\xa4isen levytetyn version teki Pentti Viherluoto 1947. Vuonna 1964 J\xc3\xb6rgen Petersen meni PSO-studioilla etsim\xc3\xa4\xc3\xa4n Martti Pihan pyynn\xc3\xb6st\xc3\xa4 Dallap\xc3\xa9-orkesterin nuottivihkoista jotakin sopivaa Katri Helenalle. L\xc3\xb6ydetty\xc3\xa4\xc3\xa4n sielt\xc3\xa4 vanhan foksin Petersen esitteli idean Pihalle, joka innostui. Kappaleesta tehtiin nopeampi sovitus, ja Katri Helena lauloi sen levylle, joka nousi heti suosioon. Single on myynyt kultalevyyn oikeuttavan m\xc3\xa4\xc3\xa4r\xc3\xa4n.\n_START_SECTION_\nCoverit\n_START_PARAGRAPH_\nCheek esitti Vain el\xc3\xa4m\xc3\xa4\xc3\xa4 -ohjelman ensimm\xc3\xa4isell\xc3\xa4 tuotantokaudella Katri Helenan p\xc3\xa4iv\xc3\xa4n\xc3\xa4 oman tulkintansa kappaleesta. Kappale julkaistiin studioversiona Vain el\xc3\xa4m\xc3\xa4\xc3\xa4 -kokoelmalevyll\xc3\xa4.'